તાજેતરમાં જ આ ફિલ્મનું પહેલું પ્રોમો રજૂ કરવામાં આવ્યું હતું. થોડાક દિવસો પહેલા ગોવિંદાએ પોતાના જન્મદિવસ પર આ ફિલ્મનું પહેલું ગીત રજૂ કર્યું હતું.’આ ગયા હીરો’ ના પ્રોમોમાં ગોવિંદા પૂરી રીતે 90 ના દશકના અવતારમાં જોવા મળી રહ્યો છે. એક્શન, કોમેડી અને ડાન્સનો ભરપૂર તડકો લગાવતા એ દર્શકોને પોતાની તરફ આકર્ષિત કરવાનો પ્રયત્ન કરી રહ્યો છે. પ્રોમોની ઝડપ વધારે છે, જે દર્શકોને એક મિનીટ માટે પણ વિચારવા અને સમાજાવવાનો મોકો આપતી નથી. ‘આ ગયા હીરો’ ગોવિંદા માટે ખૂબ જ ખાસ ફિલ્મ છે, કારણ કે આ ફિલ્મથી બોલીવુડમાં પોતાના કરિયરને ત્રીજી વખત શરૂ કરવા જઇ રહ્યો છે. એમને આશા છે કે આ ફિલ્મ તેને એક વખત ફરીથી બોલીવુડમાં સ્થાપિત કરવામાં મદદરૂપ સાબિત થશે.